《正月晦日集市隐园得莺字》
明代·黄姬水

水竹为园池馆清，春光婉婉媚新晴。
月逢凋荚今朝尽，人是看花昨日酲。
一望一迷著地柳，半啼半涩出林莺。
追随胜赏堪行乐，把酒番多芳岁情。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。